**Κόνιτσα 27/03/2020**

**ΔΕΛΤΙΟ ΤΥΠΟΥ**

Ο ΔΗΜΟΣ ΚΟΝΙΤΣΑΣ ΠΑΡΕΛΑΒΕ ΕΝΑ ΟΧΗΜΑ ΑΠΟ ΤΗΝ «TOYOTA Α. ΠΟΔΑΣ Α.Ε.Ε.» ΓΙΑ ΤΙΣ ΑΝΑΓΚΕΣ ΤΟΥ ΠΡΟΓΡΑΜΜΑΤΟΣ «ΒΟΗΘΕΙΑ ΣΤΟ ΣΠΙΤΙ».

Ο Δήμος Κόνιτσας ανταποκρινόμενος στο από 18/09/2020 έγγραφο του Προέδρου της ΚΕΔΕ Δημήτρη Παπαστεργίου σχετικά με την πρόθεση της TOYOTA ΕΛΛΑΣ για παροχή προς τους Δήμους δωρεάν αυτοκινήτων καθ’ όλο το χρονικό διάστημα αντιμετώπισης της πανδημίας, παρέλαβε την Παρασκευή 27 Μαρτίου ένα όχημα από την Toyota Α. Πόδας ΑΕΕ στα Ιωάννινα. Το όχημα, το οποίο παρέλαβε ο Δήμαρχος Κόνιτσας Νικόλαος Εξάρχου και ο Αντιδήμαρχος Νικόλαος Τσιαλιαμάνης, θα χρησιμοποιηθεί για την κάλυψη των αναγκών των κοινωνικών υπηρεσιών «Βοήθεια στο σπίτι» του Δήμου Κόνιτσας. Η χρήση του οχήματος θα διαρκέσει για όλη την χρονική περίοδο αντιμετώπισης της πανδημίας.

Ο Δήμος ευχαριστεί και συγχαίρει την TOYOTA για την σημαντική πρωτοβουλία στις δύσκολες συγκυρίες που αντιμετωπίζουμε και εκφράζει θερμές ευχαριστίες στον αντιπρόσωπο της εταιρείας στα Ιωάννινα κ. Απόστολο Πόδα για την άμεση ανταπόκριση στο αίτημα του Δημάρχου.

Από το Γραφείο Δημάρχου